Budžeta un finanšu (nodokļu) komisija

 Likumprojekts (steidzams) otrajam lasījumam

**Grozījumi likumā “Par obligāto sociālo apdrošināšanu pret nelaimes gadījumiem darbā un arodslimībām”**

 ***(Nr.682/Lp12)***

|  |  |  |  |  |  |
| --- | --- | --- | --- | --- | --- |
| **Spēkā esošā redakcija** | Pirmā lasījuma redakcija | **Nr.** | **Priekšlikumi****(5)** | **Ministru kabineta atzinums** | **Komisijas atzinums** |
|  | Izdarīt likumā "Par obligāto sociālo apdrošināšanu pret nelaimes gadījumiem darbā un arodslimībām" (Latvijas Republikas Saeimas un Ministru Kabineta Ziņotājs, 1996, 1. nr.; 1997, 3. nr.; 1998, 21. nr.; 2000, 2. nr.; 2001, 1. nr.; 2005, 2. nr.; 2009, 1., 15. nr.; Latvijas Vēstnesis, 2009, 200. nr.; 2010, 205. nr.; 2013, 137. nr.; 2014, 75., 225. nr.) šādus grozījumus: |  |  |  |  |
| **12. pants. Vidējās apdrošināšanas iemaksu algas aprēķināšana**(2) Vidējās apdrošināšanas iemaksu algas aprēķināšanas kārtību apdrošināšanas atlīdzības noteikšanai nosaka Ministru kabinets. | 1.  12. pantā:izteikt otro daļu šādā redakcijā: "(2) Ministru kabinets nosaka vidējās apdrošināšanas iemaksu algas aprēķināšanas nosacījumus un kārtību."; |  |  |  |  |
| (3) Ja apdrošinātā persona šā panta pirmajā daļā noteiktajā periodā nav bijusi reģistrēta kā obligāto iemaksu veicēja vai apdrošināšanas iemaksu alga tai nav bijusi atvaļinājuma bez darba algas saglabāšanas dēļ, mēneša vidējo apdrošināšanas iemaksu algu nosaka 40 procentu apmērā no valstī noteiktās vidējās apdrošināšanas iemaksu algas kalendārajā gadā, kas beidzas gadu pirms tā gada, kurā iestājies apdrošināšanas gadījums.(4) Ja apdrošinātajai personai šā panta pirmajā daļā noteiktajā periodā nav bijusi apdrošināšanas iemaksu alga pārejošas darba nespējas, grūtniecības un dzemdību atvaļinājuma vai bērna kopšanas atvaļinājuma dēļ, vidējo apdrošināšanas iemaksu algu aprēķina no apdrošināšanas iemaksu algas par 12 kalendāro mēnešu periodu pirms šā perioda, kas sākas ne agrāk kā 32 mēnešus pirms mēneša, kurā iestājies apdrošināšanas gadījums, taču šī alga nedrīkst būt mazāka par 40 procentiem no valstī noteiktās vidējās apdrošināšanas iemaksu algas kalendārajā gadā, kas beidzas gadu pirms tā gada, kurā iestājies apdrošināšanas gadījums.(5) Ja arī šā panta ceturtajā daļā noteiktajā periodā apdrošinātajai personai nav bijusi apdrošināšanas iemaksu alga, mēneša vidējo apdrošināšanas iemaksu algu nosaka 40 procentu apmērā no valstī noteiktās vidējās apdrošināšanas iemaksu algas kalendārajā gadā, kas beidzas gadu pirms tā gada, kurā iestājies apdrošināšanas gadījums. | izslēgt trešo, ceturto un piekto daļu. |  |  |  |  |
| **19. pants. Slimības pabalsts**(2) Apdrošinātajai personai slimības pabalstu piešķir un izmaksā par pārejošas darba nespējas periodu, kas nav ilgāks par 26 kalendārajām nedēļām, skaitot no darba nespējas pirmās dienas, ja darba nespēja ir nepārtraukta, vai nav ilgāks par 52 nedēļām triju gadu periodā, ja darba nespēja atkārtojas ar pārtraukumiem. Ja darbspēju atgūšanas periods ilgst vairāk par 26 kalendārajām nedēļām, pamatojoties uz VDEĀVK atzinumu, slimības pabalsta izmaksas periodu var pagarināt, bet ne ilgāk kā līdz 52 kalendārajām nedēļām. | 2. Papildināt 19. panta otrās daļas pirmo teikumu pēc vārdiem "Apdrošinātajai personai" ar vārdiem "ja viņa neierodas darbā un tādējādi zaudē algotā darbā gūstamos ienākumus". |  |  |  |  |
| **20. pants. Atlīdzība par darbspēju zaudējumu**(5) Ja apdrošinātā persona saņem atlīdzību par darbspēju zaudējumu un ar šo personu notiek atkārtots nelaimes gadījums darbā vai tiek konstatēta arodslimība, šo atlīdzību pārrēķina atbilstoši no jauna noteiktajam darbspēju zaudējumam. Šādā gadījumā mēneša vidējā apdrošināšanas iemaksu alga ir vienāda ar to, kas šai personai tika noteikta, piešķirot iepriekšējo atlīdzību par darbspēju zaudējumu, izņemot gadījumu, kad mēneša vidējā apdrošināšanas iemaksu alga, ko aprēķina pēc atkārtota nelaimes gadījuma darbā vai saslimšanas ar arodslimību, ir lielāka par to, kas tika aprēķināta iepriekš. Šādā gadījumā jauno atlīdzību nosaka pēc lielākās mēneša vidējās apdrošināšanas iemaksu algas. | 3.  20. pantā:aizstāt piektās daļas pirmajā teikumā vārdus "konstatēta arodslimība" ar vārdiem "konstatēta jauna arodslimība"; |  |  |  |  |
| (11) Ja apdrošināšanas gadījums iestājas personai, kura saņem atlīdzību par darbā nodarīto kaitējumu, kas iegūts līdz 1997. gada 1. janvārim, un darbspēju zaudējums attiecībā uz katru gadījumu ir noteikts atsevišķi, personai pārtrauc izmaksāt atlīdzību par darbā nodarīto kaitējumu un piešķir atlīdzību par darbspēju zaudējumu. Šīs atlīdzības apmērs nedrīkst būt mazāks par atlīdzību, kas saņemta par darbā nodarīto kaitējumu. | papildināt pantu ar divpadsmito daļu šādā redakcijā: "(12) Atlīdzības par darbspēju zaudējumu saņēmējam ar dienu, kad sasniegts likumā "Par valsts pensijām" vecuma pensijas piešķiršanai noteiktais vecums, līdz vecuma pensijas piešķiršanai tiek pārtraukta atlīdzības par darbspēju zaudējumu izmaksa. Pēc vecuma pensijas piešķiršanas atlīdzību par darbspēju zaudējumu izmaksā saskaņā ar šā panta devīto daļu." |  |  |  |  |
| **23. pants. Atlīdzība par apgādnieka zaudējumu**(5) Šā panta otrajā daļā minētajām personām aprēķinātā atlīdzība nedrīkst būt lielāka par 80 procentiem no apdrošinātās personas mēneša vidējās apdrošināšanas iemaksu algas un tā nedrīkst būt mazāka par valsts sociālā nodrošinājuma pabalstu, ievērojot to, ka atlīdzības apmērs katram mirušā apgādnieka bērnam nedrīkst būt mazāks par 65 procentiem no valsts sociālā nodrošinājuma pabalsta. | 4.  23. pantā:aizstāt piektajā daļā vārdus un skaitli "nedrīkst būt mazāks par 65 procentiem no valsts sociālā nodrošinājuma pabalsta" ar vārdiem "nedrīkst būt mazāks par Ministru kabineta noteikto minimālo apmēru"; |  |  |  |  |
| (8) Tiesības uz atlīdzību par apgādnieka zaudējumu rodas ar apgādnieka nāves dienu. Šo atlīdzību aprēķina, sākot ar tiesību rašanās dienu, un izmaksā, kad dokumentāri apliecinātas tiesības uz to. | papildināt pantu ar devīto un desmito daļu šādā redakcijā: "(9) Ja atlīdzības par apgādnieka zaudējumu apmērs, kas aprēķināts, ņemot vērā apdrošinātās personas mēneša vidējo apdrošināšanas iemaksu algu, nesasniedz Ministru kabineta noteikto minimālo apmēru katram bērnam, starpība starp šo noteikto minimālo apmēru un katram bērnam aprēķināto atlīdzību par apgādnieka zaudējumu tiek segta no valsts pamatbudžeta, ievērojot šā likuma 13. panta ceturto daļu, un tās izmaksa nodrošināma saskaņā ar likumu par valsts budžetu kārtējam gadam no valsts pamatbudžeta dotācijas, kura tiek ieskaitīta darba negadījumu speciālajā budžetā.(10) Ministru kabinets nosaka atlīdzības par apgādnieka zaudējumu minimālo apmēru katram bērnam un tā pārskatīšanas kārtību." | **1** | **Juridiskais birojs**Aizstāt 23.panta devītajā daļā (likumprojekta 4. pants) vārdus ”saskaņā ar likumu par valsts budžetu kārtējam gadam no valsts pamatbudžeta dotācijas, kura tiek ieskaitīta darba negadījumu speciālajā budžetā” ar vārdiem “no gadskārtējā valsts budžeta likumā paredzētās valsts pamatbudžeta dotācijas, kura tiek ieskaitīta darba negadījumu speciālajā budžetā”. |  |  |
| **Pārejas noteikumi** | 5. Papildināt pārejas noteikumus ar 19., 20., 21. un 22. punktu šādā redakcijā: "19. Atlīdzības par apgādnieka zaudējumu apmērs atbilstoši šā likuma 23. panta devītajā daļā noteiktajam minimālajam apmēram katram bērnam tiek pārskatīts no 2017. gada 1. aprīļa un par periodu no 1. aprīļa to izmaksā līdz 2017. gada 30. septembrim. | **2****3** | **Juridiskais birojs**Pārejas noteikumu 19. punktā (likumprojekta 5. pants):papildināt ar jaunu pirmo teikumu šādā redakcijā: “Grozījumi šā likuma 23. panta piektajā daļā par vārda un skaitļa “nedrīkst būt mazāks par 65 procentiem no valsts sociālā nodrošinājuma pabalsta” aizstāšanu ar vārdiem “nedrīkst būt mazāks par Ministru kabineta noteikto minimālo apmēru apgādnieku zaudējušam bērnam”, kā arī 23. panta devītā un desmitā daļa stājas spēkā 2017. gada 1. aprīlī.”;**Juridiskais birojs**aizstāt vārdu “par periodu no 1.aprīļa to” ar vārdu “starpību”.  |  |  |
|  |  20. Šā likuma 20. panta divpadsmitā daļa saistībā ar atlīdzības par darbspēju zaudējumu pārtraukšanu, sasniedzot vecuma pensijas piešķiršanai nepieciešamo vecumu, attiecas uz personām, kuras likumā "Par valsts pensijām" noteikto vecumu sasniegušas pēc 2017. gada 1. janvāra. | **4** | **Juridiskais birojs**Aizstāt pārejas noteikumu 20. punktā (likumprojekta 5. pants) vārdus “attiecas uz personām” ar vārdiem “piemērojama tām personām”. |  |  |
|  | 21. Grozījumi šā likuma 12. pantā saistībā ar trešās, ceturtās un piektās daļas izslēgšanu stājas spēkā 2020. gada 1. janvārī. |  |  |  |  |
|  |  22. Ministru kabinets līdz 2019. gada 31. decembrim izdod šā likuma 12. panta otrajā daļā minētos noteikumus par vidējās apdrošināšanas iemaksu algas aprēķināšanas nosacījumiem un kārtību. Līdz attiecīgo noteikumu spēkā stāšanās dienai, bet ne ilgāk kā līdz 2019. gada 31. decembrim ir spēkā Ministru kabineta 1999. gada 16. februāra noteikumi Nr. 50 "Obligātās sociālās apdrošināšanas pret nelaimes gadījumiem darbā un arodslimībām apdrošināšanas atlīdzības piešķiršanas un aprēķināšanas kārtība", ciktāl tie nav pretrunā ar šo likumu." | **5** | **Juridiskais birojs**Izslēgt pārejas noteikumu 22. punkta otro teikumu. |  |  |
|  | Likums stājas spēkā 2017. gada 1. janvārī. |  |  |  |  |